open-index/open-wikipedia-markdown huggingface dataset:
Carina Westberg

**Carina Westberg** (født 8. september 1972 i Oslo) er en norsk forfatter og frilans oversetter.

Hun er utdannet cand.mag. fra Universitetet i Oslo. Westberg ble i 2011 tildelt Bastianprisen for barne- og ungdomslitteratur. Hun fikk prisen for oversettelsen av Sirene av Angie Sage, som er femte bind i serien om magikerlærlingen Septimus Heap. I 2016 ble krimboka *Nattevandreren* nominert til Rivertonprisen. Westberg ble i 2019 nominert til Kulturdepartementets oversetterpris for barne- og ungdomslitteratur utgitt i 2018 for boka *Jenta som reddet julen* av Matt Haig. I 2019 ble krimboka *Djeveldansen* nominert til Rivertonprisen. 

## Bibliografi
**Tyster* (2022) – krim, sammen med Tore Aurstad
**Stråmann* (2020) – krim, sammen med Tore Aurstad
**Snushanen Himlar, Mordet i hønsegården* (2019) – krim for barn, sammen med Tore Aurstad
**Djeveldansen* (2018) – krim for voksne, sammen med Tore Aurstad
**Nattmare* (2017) - grøsser for barn
**Løp for livet!* (2017) – sammen med Tore Aurstad
* *Nattevandreren* (2015) - krim for voksne, sammen med Tore Aurstad 
* *Rett i strupen!* (2013) – sammen med Tore Aurstad
* *Blodpenger* (2013) - krim for voksne, sammen med Tore Aurstad
* *Knask eller knep!* (2010) – sammen med Tore Aurstad
* *Nå eller aldri!* (2009) – sammen med Tore Aurstad
* *Djevelpakten* (2008) – sammen med Tore Aurstad
* *Løpet er kjørt!* (2007) – sammen med Tore Aurstad
* *Fakkelskrømtet* (2007) – sammen med Tore Aurstad
* *Stå dønn stille!* (2006) – sammen med Tore Aurstad
* *Benjamin Svartfeldts labyrint* (2005) – sammen med Tore Aurstad
* *Trettenkloa* (2004) – sammen med Tore Aurstad

## Noen oversettelser
Westberg oversetter fra engelsk og amerikansk. 

**Jimmy Mullen - Blindspor* av Trevor Wood - 2024
**Jimmy Mullen - Kryssild* av Trevor Wood - 2024
**Øya* av Sarah Pearse - 2023
**Jimmy Mullen - Hjemløs* av Trevor Wood - 2023
**Sanatorium* av Sarah Pearse - 2022
**Enola Holmes bok 1-3*, Nancy Springer - 2021
**Villspor* av Jane Harper - 2020
**Mistenkt* av Fiona Barton *- 2020*
**Skandalen* av Sarah Vaughan - 2019
**Falsk natur* av Jane Harper - 2019
**Barnet* av Fiona Barton - 2018
**Den du vil jeg skal være* av Mindy Mejia - 2018
**Enken* av Fiona Barton - 2016
* *Skjebnens ironi* av R.J. Ellory - 2014
* *Ulykken* av Linwood Barclay – 2013
* *Ute av syne* av Linwood Barclay – 2012
* *Mørkets engler* av R.J. Ellory – 2011
* *Frykt det verste* av Linwood Barclay – 2011
* *Kalendermordene* av R.J. Ellory – 2010
* *Septimus Heap* – bok 1-7 av Angie Sage – 2007-2013
* *Et helt ordinært drap* av R.J. Ellory – 2009
* *Uten et ord* av Linwood Barclay – 2009
* *Makeløse McModigs monstrøse memoarer* av Ahmet Zappa – 2007

## Referanser


## Kilder
*Presentasjon av Carina Westberg i Forfatterkatalogen på Forfattersentrums nettsider

## Eksterne lenker
* Aurstad & Westberg 
* Carina Westberg i Cappelen Damm Forlag
* Carina Westberg i Norsk Oversetterforening
* Carina Westberg i Kagge Forlag
Carl Christian Wischmann

**Carl Christian Wischmann** (født 5. juli 1819 i Ålborg, død 8. mai 1894 i Christiania) var en av Danmarks og Norges første portrettfotografer. Han hadde i mange år atelier i Stortingsgaten i Kristiania, der Serpentingården (nr. 4) ligger i dag. 

Av Wischmanns mer kjente portretter er tre som han tok av Ivar Aasen mellom 1871 og 1884.

Wischmann arbeidet som daguerreotypist i Århus før han kom til Stavanger i 1848. Han bosatte seg kortvarig i byen og var på reise til Bergen og Trondheim. I Bergen arbeidet han i kompaniskap med Hans Krum, og kalte seg Wischmann & Krum. 

I 1853 bosatte Wischmann seg i Christiania og hadde atelier i byen frem til han døde i 1894. De første årene holdt han til i Østre gade, deretter på Drammensveien, i Stortingsgaten og på Karl Johans gate. 

## Galleri

Fil:Aasen Wischmann 1871.jpg|Ivar Aasen fotografert i 1871
Fil:Otto Albert Blehr OB.F03381B.jpg|Portrett av Otto Albert Blehr
Fil:Portrett av Gina Krog, ca 1873.jpg|Gina Krog ca. 1873
Fil:Kvartalene mellom Skippergata og Kirkegata etter brannen i 1858 OB.F03169.jpg|Kvartalene mellom Skippergata og Kirkegata etter brannen i 1858
Fil:Stortorvet 11 på hjørnet av Torggata OB.F03143A.jpg|Stortorvet 11 på hjørnet av Torggata


## Litteratur
* Susanne Bonge: *Eldre norske fotografer : fotografer og amatørfotografer i Norge frem til 1920*, Universitetsbiblioteket i Bergen 1980, side 430-431, ISBN 82-7130-014-8

## Eksterne lenker
*
Portabel programvare

**Portabel programvare** (engelsk: *portable application*) er applikasjonsprogramvare som, i motsetning til vanlig programvare, ikke behøver å bli installert på maskinen, og som kan kjøres under vanlige operativsystemer som Microsoft Windows og Linux.

Programvaren kan legges på og kjøres fra de fleste typer lagringsenheter, men er mest brukt i forbindelse med flyttbare lagringsmedier som minnepinne, minnekort, ekstern harddisk mv.

## Systemer
Det eksisterer nå flere alternative systemer for portabel Windows-programvare:

* Ceedo: Har, liksom Mojopak, sin egen programfamilie. Men Ceedo er en del billigere enn Mojopak, og kan bruke de fleste vanlige Windows-programmer, forutsatt at man kjøper tilleggsprogrammet Argo, som standardprogrammer "pakkes inn i".
* Mojopac: Følger ikke med minnepinner som U3, men må kjøpes – til en pris som omtrent tilsvarer en vanlig minnepinnes pris. Men antall tilgjengelige programmer er større.
* Moka5: Et gratisprogram som lar brukeren kjøre noen spesielle portable programmer kalt LivePC. Hver LivePC er en virtuell maskin som inneholder et operativsystem – vanligvis en Linux – med en programkonfigurasjon. Man har altså bare større moduler, ikke det mylder av småprogrammer som konkurrentene kan tilby. 
* PortableApps: Et gratisprogram med den sedvanlige familie spesialtilpassede programmer.
*U3: Et system som en tid ofte fulgte med ferdiginstallert på en del av minnepinnene som var i handelen.

For Linux har man først of fremst disse to systemene, hver med sin filosofi for programorganisasjon:
* Rox, basert på filosofien Zero Install: Hver programpakke begrenser seg til sin mappe på datamaskinen.
* Klik: Hver programpakke utgjør en spesiell Klik-fil.

## Se også
* Programvare
Salve

**Salve** kan vise til:

* Salver – preparater til å smøre på huden
* Salve (navn) – et mannsnavn
Kapsel

**Kapsel** har flere betydninger: 

* Kapsler (legemiddel) 
* Kapsel (botanikk), noen typer tørre frukter 
* Kapsel (zoologi), eggkapsler (ootheca) hos bl.a. insekter og bløtdyr
* Kapsel (anatomi), struktur som omgir et ledd eller et organ
* Romkapsel
Silje Vige

**Silje Vige Bergøy** (født 1976) er en norsk artist fra Jørpeland i Ryfylke. Hun vant Melodi Grand Prix i 1993 med sangen «Alle mine tankar», som var skrevet av hennes far, Bjørn Erik Vige, kjent fra Ryfylke Visegruppe. I den internasjonale finalen kom hun på femteplass.

Som sanger har hun blant annet medvirket på produksjoner med The Stonefish Brigade i 2007 og 2008 og The Brigade i 2014 samt på folkemusikkprosjekter i regi av Ryfylkemuseet («Bergteken» og «Frå Hidle til Heng»). 

Silje Vige Bergøy har en cand.mag-grad med religion, drama og folkemusikk samt en mastergrad i tradisjonskunst (folkemusikk) fra Høgskolen i Telemark. Hun jobber med barne- og ungdomsteater i Strand kulturskole. Silje er gift med vokalist og skribent Østen Vige Bergøy. Paret har to barn og bor i Stavanger.

## Diskografi
* 1994: *[[Alle mine tankar (album)|Alle mine tankar]]*, utgitt på Kirkelig Kulturverksted

## Referanser


## Kilder
* ballade.no, om Silje Vige

## Eksterne lenker
* 
*
Heiti

**Heiti** (norrønt: *heiti*) er i norrøn diktning særskilte poetiske ord som brukes i stedet for et mer dagligdags ord. Det er et substantiv og en form for metafor eller poetisk omskriving av et ord til et annet. Et rikelig forråd av heiti hørte med til skaldens faglige utrustning. Det finnes mengder av heiti samlet i versifiserte ramser og kanskje først og fremst fungerende som «huskerim». Det finnes en mengde heiti i *[[Skaldskaparmål]]* (skaldediktningens språk), det vil si *[[Den yngre Edda]]*. Eksempelvis kunne norrøne skalder bruke *jór*, «ganger» framfor det mer prosaiske *hestr*, «hest»; «viv» = kone. De begreper som skaldene benyttet heiti for å variere med var mann, kvinne, konge, skip, sverd, skjold og lignende. Selv krigen og skaldeskapens gud, Odin, finnes det ikke færre enn 169 forskjellige navn på.

Kjenningen er en utvidet form for heiti.

## Heiti og kjenning
I moderne forståelse er heiti adskilt fra kjenninger ved at en heiti er et enkelt ord mens en kjenning er om omgåelse av en frase eller sammensatt ord, således er *mækir* en heiti for *sverð*, «sverd», mens *ben-fúrr*, «sår-ild», er kjenning for sverd. Imidlertid forsto Snorre Sturluson, som skrev på 1200-tallet, heiti i en bredere betydning som kunne omfatte kjenninger. Han samlet enklere ord, poetiske eller ikke, som *ókend heiti*, ukjente eller ikke kvalifiserte heiti. Disse skilte han fra omgåelser, *kend heiti*, kjente heiti, eller kvalifiserte heiti, det vil si kjenninger. Kjenninger, som utgår fra substantivet *kenna við*, det som gjøres kjennelig ved, ligger i at det begrep som skal omskrives ikke allerede må være uttrykt i det ord man går ut fra. Mens heiti er et poetisk ord som benyttes for et annet, er en kjenning en to- eller flerleddet erstatning for et vanlig prosa-substantiv.

## Referanser
Nyplatonisme

**Nyplatonisme** var en filosofisk retning som oppsto i senantikken på 200-tallet; den forener elementer fra nypythagoreisme, Platons filosofi og orientalsk forløsningslære. Selve *begrepet* nyplatonisme ble først innført i nyere tid for å identifisere og skille ut den platonske tradisjonen som ble initiert av Plotin og i sin hedenske form vedvarte fram til 500-tallet.

Nyplatonikerne oppfattet kosmos som et hierarkisk ordnet system av værenskategorier med grader av fullkommenhet, helt ned til materien, det ondes prinsipp. Gud kan bare erkjennes i ekstasen, som er den høyeste erkjennelsesform; dernest kommer intuisjonen, og i tredje rekke den vanlige logiske tenkning. Den laveste kunnskapsform er den sansene gir oss. Ytterpunktene kan betegnes som ren ånd (*Det ene*) og ren materie.  Gjennom Det enes utstråling av væren ble det generert lavere kategorier, identifisert med himmelsfærenes orden utenfra og innover, av stadig økende kompleksitet og avtakende åndelighet. Mennesket stod midt mellom ytterpunktene, som både et sanselig og et åndelig vesen. 

Nyplatonikerne var på den ene side arvtagere etter sentrale greske filosofer som Platon, Aristoteles og Pythagoras, men «deira asprasjonar gjekk også ut over det reint filosofiske. Dei dyrka også fram det mangfaldige religiøse landskapet som var i ferd med å bli lagt aude under kristendommen». Filosofene «byrja å anamme religiøse rite frå dei ulike mysterietradisjonane som akkompagnement til deira filosofiske virke». Syntesen av dette førte til læren om en spesiell frelsesvei kalt teurgi, «*det guddommelige arbeid*». De inkluderte også tanker og fortellinger fra orfismen og anså De kaldeiske orakler som en hellig tekst. Nyplatonismen disponerte med dette for tro på astrologi, magi og okkultisme. 

Ammonios Sakkas regnes som grunnleggeren av nyplatonismen. Den fremste representanten er Plotin (204–270), og hans verk *[[Enneadene]]* er bevart. Etter Plotin fulgte Porfyrios (232–305), Jamblikos (245–325), Proklos (412–485) og Damaskios (ca. 465–540).

Retningen har spilt en stor rolle i filosofiens og teologiens historie, blant annet for kirkefedre som Origenes, Augustin og Bonaventura; også Thomas Aquinas er delvis preget av nyplatonismen. 
På 1500-tallet utfoldet renessansens tenkning seg i kraftfeltet mellom nyplatonismen, aristotelismen og kristendommen; blant renessansens nyplatonikere kan nevnes Nikolaus av Cusa og Marsilio Ficino.

## Referanser
.lu

**.lu** er Luxembourgs nasjonale toppnivådomene (ccTLD) for Internett. 

.lu domenene administreres av Restena.

## Registrering
En lokal kontakt må utpekes for å registrere et domene under .lu. I mange år måtte søknaden om registrering gjøres via brevpost eller faks, men 18. september 2006 innførte registreringsenheten domenenavnregistrar modellen.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .lu whois informasjon 
* Registreringsnettsted for .lu domenet
May Lise Hoel

**May Lise Solem Hoel** (født 1960) fra Trondheim er en norsk billedkunstner og forfatter. Hun er først og fremst kjent for sine fargesterke malerier, men jobber også med foto, collage, silketrykk og grafikk. Hun er autodidakt, og har bakgrunn som grafisk designer gjennom 20 år. Hoel ble en av rundevinnerne i Saatchi Gallery, Londons Showdown 2009 hvor hun også ble utstilt. Hun har også vunnet en runde i 2010 med bildet «The First Cut Is The Deepest».

Hoel er også grunnlegger og driver av det alternative visningsrommet for kunst, Trondheim Prosjektrom, som ligger på gamle Persaunet Leir utenfor Trondheim sentrum. Høsten 2011 lanserte boligprodusenten Nordbohus en boligkatalog med Hoels kunst som et sentralt element. 

## Utstillinger
Hun har medvirket på en del kollektivutstillinger og hatt separatutstillinger i Trondheim, Oslo og Tromsø.

## «Faen Heller»
På 2000-tallet var Hoel aktiv i arbeid mot seksuelle overgrep og incest. 8. oktober 2003 ble *Stiftelsen mot seksuelle overgrep og incest* grunnlagt i forbindelse med  arrangementet, «En dag mot incest». Arrangementet bestod av et faglig seminar med påfølgende støttekonsert. 

Under stiftelsen etablerte Hoel den ideelle organisasjon «Faen Heller». I 2007 ble den tildelt 100&nbsp;000 kroner som den første norske organisasjon med støtte fra *[[The Body Shop|The Body Shop Foundation]]*. Per desember 2012 viser ikke organisasjonens nettside tegn til aktivitet.

## Bibliografi
* 2024: *Måten du sitter på er som marsipan*, Forlaget Lindeman, ISBN 9788230364192
* 2025: *Vinterfuglene*, Forlaget Lindeman, ISBN 9788269423006

### Illustratør
* 2008: Berit Rusten – *Frelsende tanter og romanifolket*, Panter tanter produksjoner, ISBN 9788230311080

## Referanser

 
## Eksterne lenker
*  
*
Økonomisk institutt

**Økonomisk institutt** er et institutt ved Det samfunnsvitenskapelige fakultet ved Universitetet i Oslo. Instituttet ble opprettet av Ragnar Frisch på 1930-tallet, og hørte opprinnelig under Det juridiske fakultet.

Instituttet har fostret to nobelprisvinnere: Frisch og Trygve Haavelmo.

Instituttet var opprinnelig et forskningsinstitutt, grunnlagt i 1932 av professor Ragnar Frisch, og hadde den gang navnet Økonomisk institutt. Faget var opprinnelig under Det juridiske fakultet, og studentene kunne den gang avlegge eksamen i «statsøkonomi». I 1934 cand.oecon.-graden innført. Fra 1966 ble faget underlagt SV-fakultetet. 

I 2000 endret instituttet navn fra Sosialøkonomisk institutt til Økonomisk institutt.

Økonomisk institutt holder til i 10., 11. og 12. etasje i Eilert Sundts hus på Blindern.

## Se også
*Jerntriangelet (økonomi)

## Litteratur
.nz

**.nz** er New Zealands nasjonale toppnivådomene (ccTLD) for Internett, introdusert i 1987 av Domainz, datterselskapet til InternetNZ, som administrerer domenet nå. Det er over 244&nbsp;608 registrerte .nz-domener. 

## Sub-nivådomener
Som tilfellet er med engelsktalende land, unntatt USA, er det sub-nivådomener som forteller om virksomhetene er statlige, kommersielle eller non-profit-organisasjoner. 

Ulikt andre engelsktalende land bruker New Zealand 'govt' i stedet for 'gov' for statlige departementer m.m., altså 'govt.nz'. Det er også flere sub-nivådomener unike for New Zealand, som 'iwi.nz' iwi for tradisjonelle māori-stammer (som 'maori.nz') og 'geek.nz' for 'geeks'.

Disse er i bruk, med deres offisielle beskrivelser.

### Moderert
* .cri.nz — Crown Research Institutes.
* .govt.nz — Nasjonale, regionale og lokale statlige organisasjoner. Registrering er kun mulig gjennom myndighetenes registreringsside, DNS.govt.nz.
* .iwi.nz — En tradisjonell māori-stamme, hapu, eller Taurahere-gruppen. Tilgjengelig fra register.iwi.nz .
* .parliament.nz – Reservert for parlamentsmedlemmer, parlamentets kontorer, og politiske partier og deres valgte medlemmer.
* .mil.nz — newzealandske militærorganisasjoner.

### Umoderert
* .ac.nz — Høyere utdannelsesinstitusjoner og relaterte organisasjoner.
* .co.nz — Organisasjoner med kommersielle mål og meninger.
* .geek.nz — For mennesker med gode tekniske ferdigheter, kreative og som generelt sett bruker PC mye. Majoriteten av sidene som bruker dette 2. nivådomenet er blogger. (Lansert 26. august 2003)
* .gen.nz — Individuelle og andre organisasjoner som ikke er nevnt andre steder.
* .maori.nz — Māori-mennesker, grupper og organisasjoner
* .net.nz — Organisasjoner og tjenesteytere direkte relatert til New Zealands Internett
* .org.nz — For ikke-statlige organisasjoner
* .school.nz — Primær-, sekundær- og førskole og relaterte organisasjoner

## Se også
* Domenenavn
* Landskoder (Internett)
* Toppnivådomene

## Eksterne lenker
* Søkemotoren Googles newzealandske side.
* IANA .nz whois informasjon 
* .nz Domain Name Commissioner
* Liste med alle autoriserte .nz-registratorer
Tom Wyllie

**Tom Wyllie** (født 5. august 1872 i South Ayrshire i Skottland, død 28. juli 1943) var en fotballspiller. Hans posisjon på banen var spiss.

Wyllie ble hentet til Liverpool av managerne John McKenna og W. E. Barclay i 1892, da klubben trengte spillere for klubbens første sesong i Lancashire League.

Wyllie spilte alle kampene for Liverpool denne sesongen i Lancashire League, og scoret i halvparten av kampene. Han scoret i tillegg 5 mål på kun 3 kamper i FA-Cupen, og 1 mål på 4 kamper i *Lancashire Cup.* Liverpool vant Lancashire League i klubbens første sesong, og rykket dermed opp til The Football League. Wyllie fikk kun en sesong for Anfield-klubben i det han signerte for Bury i 1893.

Wyllie spilte også for amatørklubben Maybole, Rangers og Everton i sin tid som aktiv spiller.

Han fikk 1 landskamp for .

## Statistikk
## Kamper
* **Liverpool:** 29 kamper – 17 mål.
* ** Skottland:** 1 kamp - ? mål.

## Medaljer
* **1892/1893:** Lancashire League Vinner.

## Eksterne lenker
* 
* Profil på LFChistory.net
.gr

**.gr** er Hellas' nasjonale toppnivådomene (ccTLD) for Internett.

Registreringer behandles via akkrediterte registrarer og domenenavn med greske bokstaver kan også registreres.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .gr whois informasjon 
* Registreringsnettsted for .gr domenet
* Liste over .gr akkrediterte registrarer
* Krav til .gr domeneregistrering
Secession

**Secession** (fra lat. *secessio* spalte av, som på tysk er blitt *å bryte ut*) er en betegnelse for grupper av spesielt tyske og østerrikske kunstnere som brøt med de anerkjente akademiske kunstinstitusjonene. Målet var å føre kunsten ut av inngrodde mønstre og videre, på den tid mot impresjonismen og art nouveau.  

Det første bruddet fant sted i Paris i 1890, da Meissonnier og Puvis de Chavannes åpnet Salon au Champs-de-Mars. Dette førte etter hvert til lignende fenomener i andre land. De betydeligste gruppene fantes i München (1892), Wien (1897) og Berlin (1898). Det var også slike grupper i Transilvania (som nå er en del av Romania) og Ungarn.  

## Les mer
* Wiener Sezession, som ble etablert i 1897, omfattet blant andre Gustav Klimt og art nouveau-stilen.

* Berliner Secession, som var den mest avantgardistiske, oppsto da kunstnerforbundet refuserte Munchs malerier (1892), men ble formelt stiftet først i 1898. I 1910 gikk Berliner Sezession i oppløsning, men ble etterfulgt av Neue Sezession*,* som ble dannet med medlemmer som Emil Nolde, Max Pechstein og andre kunstnere som senere stiftet *[[Die Brücke]]*, samt Vasilij Kandinskij.

## Referanser
Solvang Kolonihager

**Solvang kolonihager** er det nyeste og største kolonihageanlegget i Oslo, anlagt på gården Vestre Sogn, fordelt på fem avdelinger med tilsammen 545 parseller. Vedtaket fra Oslo bystyre om opprettelsen er datert 27. august 1928.

De første 113 parsellene i avdeling 1 ble delt ut i juni 1929 blant annet til enkelte fra Hjemmets kolonihager etter utvidelsen av Bjølsenparken. Avdeling 2, 3 og 4 ble etablert året etter. Hver avdeling har sitt eget styre, men med et fellesstyre for saker av felles interesse.

Da Frogner Kolonihave la ned i 1954 leide Oslo kommune ut et nytt kolonihageområde som ble opptatt i Solvang kolonihager som avdeling 5 den 28. mai 1957.

Arkitekt Eyvind Strøm var hovedansvarlig for reguleringsplanen.

Konstituerende generalforsamling ble avholdt 29. august 1929 i Folkets Hus i Oslo, der blant annet navnet ble vedtatt. Andre forslag var: *Kringsjå*, *Breidablikk*, *Solbakken* og *Øvre Sogn*.

Solvang kolonihager er tilknyttet Norges kolonihageforbund.

Solvang kolonihager har et busstopp som heter "Solvang" som betjenes av buss 25 (Majorstuen - Lørenskog stasjon).

## Solvang kolonihager

## Eksterne lenker
* 
* Solvang kolonihager avdeling 1
* Solvang Kolonihager avdeling 2
* Solvang kolonihager avdeling 3
* Solvang kolonihager avdeling 4

* Fremgangsmåte for å søke på kolonihage
Joachim Andreas von Stukenbrock

**Joachim Andreas von Stukenbrock** (1699–1756) var en tysk bergverksmester. I 1732 ble han ansatt ved Kongsberg Sølvverk som berghauptmann - i praksis verkets direktør. Han var kjent som en arbeidsom mann, som startet dagen ute ved gruvene allerede klokken 4 om morgenen.

Han var også en dyktig arkitekt, noe man kan se på Kongsberg kirke. Kirken var et prosjekt han ikke fikk sett ferdigbygd. Han døde fem år før innvielsen av kirken. Kirken ble fullført av hans etterfølger Michael Heltzen.

## Referanser


## Eksterne lenker
*
.gg

**.gg** er Guernseys nasjonale toppnivådomene (ccTLD) for Internett. Det administreres av  Island Networks.

## Andrenivå subdomener
***.co.gg** – kommersielle/personlige domener
***.gov.gg** – regjeringen på Guernsey, Alderney, og Sark
***.net.gg** – internettleverandører og kommersielt
***.sch.gg** – skoler
***.org.gg** – organisasjoner

Domener kan også registreres direkte på andre nivå.

## Se også
* Domenenavn
* Landskoder (internett)
* Toppnivådomene

## Eksterne lenker
* Island Networks nettsted
* IANA .gg whois informasjon
.gh

**.gh** er Ghanas nasjonale toppnivådomene (ccTLD) for Internett.

## Andrenivå-domener

* **com.gh** for kommersielle selskaper
* **edu.gh** for skoler
* **gov.gh** for regjeringen
* **org.gh** for organisasjoner
* **mil.gh** for militæret

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .gh whois informasjon 
* Registreringsnettsted for .gh domenet
Koichi Fukuda

**Koichi Fukuda** (født 1975) er en japansk-amerikansk musiker, som er gitarist, programmerer og keyboardist i det industrielle metal-bandet Static-X. Koichi forlot bandet før utgivelsen av *[[Machine]]* på grunn av for mange turneer. Han sluttet seg til Static-X igjen i 2005 etter Tripp Eisen ble sparket. Fukuda var medlem av det midre aggressive bandet Revolve etter han forlot Static-X.

## Eksterne lenker
* 
* 
* MySpace-profil
Thomas Bradshaw

**Thomas Henry Bradshaw** (født 24. august 1873 i Merseyside i Liverpool, død 25. desember 1899) er en tidligere engelsk fotballspiller. Mest kjent er han fra sin tid i Liverpool FC.

Bradshaw startet sin karriere i *Northwich Victoria* i 1891. I oktober 1893 ble han hentet til Liverpool av managerne John McKenna og W. E. Barclay. Han fikk sin debut 28. oktober i bortekampen i 2. divisjon mot Woolwich Arsenal. Han scoret det siste målet i kampen som Liverpool vant hele 5-0. Han scoret 7 mål på de resterende 14 kampene, og var med på hjelpe Liverpool til seieren i ligaen denne sesongen. Seieren betydde ikke på denne tiden automatisk opprykk, da laget måtte spille kvalifiseringskamp mot *Newton Heath*, (skiftet navn til Manchester United i 1902). Liverpool vant imidlertid kampen, og dermed var opprykket sikret.

I sesongen 1894/1895 var Bradshaw den eneste Liverpool-spilleren som spilte samtlige kamper. Han scoret i tillegg 17 mål, som sørget for at han også ble lagets topscorer. Dette var imidlertid ikke nok siden Anfield-klubben endte sist i 1. divisjon, og dermed var nedrykket et faktum.

Sesongen etter skiftet han posisjon til venstreving, men han scoret likevel 12 mål for Liverpool, som nok en gang vant 2. divisjon. Denne gang slapp laget kvalifisering for opprykket til 1. divisjon.

Bradshaw spilte 1 kamp for  da de møtte  20. februar 1897. Han har æren over å være den første Liverpool-spilleren som fikk en landskamp for landet sitt.

I mai 1898 ble han solgt tilbake til Northwich Victoria. Her ble han kun en kort periode siden han senere på året skiftet klubb til Tottenham. Han ble heller ikke lenge i denne klubben. Allerede i 1899 skiftet Bradshaw klubb til *Thames Ironworks.* (Skitet navn til West Ham i 1900).

Under en kamp i *Southern League* 7. oktober 1899 fikk han en skade som skulle gjøre at hans helsetilstand stadig skulle forverre seg. Han klarte imidlertid å stadig gjøre seg bemerket i det han scoret et mål i 7-0 seieren mot *Dartford.* Bradshaw spilte sin siste kamp noensinne 9. desember i kampen mot Millwall. Han scoret lagets mål i 2-1 tapet.

Helsetilstanden ble stadig verre, og 25. desember 1899 døde han.

## Statistikk
### Kamper
* **1893-1898:** Liverpool: Ligakamper – mål: 118 kamper – 45 mål.
* **1893-1898:** Liverpool: Totalt kamper – mål: 138 kamper – 53 mål.
* **1899:** Thames Ironworks: Totalt kamper – mål:12 kamper – 2 mål.
* **1897:**  England: Landskamper - mål: 1 kamp - 0 mål.

### Medaljer
* **1893/1894:** 2. Divisjon – Vinner.
* **1895/1896:** 2. Divisjon – Vinner.

## Referanser


## Eksterne lenker
* Profil på LFChistory.net
* Profil på Liverpools offisielle hjemmeside
Storvoll

**Storvoll** er en grend i Rana kommune. E6 passerer gjennom stedet. På gården Bjøllånes ble presten Ole Tobias Olsen, Nordlandsbanens far, født. Det står en minnestein langs veien. Storvoll er det siste området i Norge sør for Pasvik der gran vokser naturlig. Nord for Saltfjellet er gran plantet.

1200 mål av Norges nordligste naturskog av gran er fredet i *Grannesets statsskog*.


Fil:Bust of Ole Tobias Olsen A.JPG|Byste av Ole Tobias Olsen, Storvoll i Dunderlandsdalen
Fil:Bust of Ole Tobias Olsen B.JPG|Byste av Ole Tobias Olsen, Storvoll i Dunderlandsdalen
Dalida

**Dalida** (født **Yolanda Christina Gigliotti** 17. januar 1933 i Kairo i Egypt, død 3. mai 1987 i Paris (selvmord i sitt hus i 11 rue D'Orchampt) var en fransk sangerinne og entertainer med italienske foreldre.

## Liv og virke
Etter å ha vunnet tittelen Miss Egypt i 1954, flyttet hun til Paris og fikk en hit med sangen Bambino i 1956. 

Dalida sang og opptrådte på flere språk som fransk, italiensk, tysk, arabisk, spansk, hebraisk, nederlandsk, engelsk, japansk og gresk. Noen av hennes mest berømte sanger er «Paroles, Paroles», «Gigi L'Amoroso» (skrevet av Georges Moustaki), «Parle Plus Bas» og «Te Amo».

Hun mottok 55 gullplater og var den første sangerinne som oppnådde en «Gull-CD». I 1997 ble hjørnet av rue Girardon og rue de l'Abreuvoir i Montmartre, Paris døpt i hennes navn og i 2001 ble hun i Frankrike hedret med et frimerke. Filmen *[[Dalida (film)|Dalida]]* fra 2017 handler om livet hennes.

Hun ble begravet på Cimetière de Montmartre.

## Diskografi

* 1956 Son nom est Dalida
* 1957 Miguel
* 1958 Gondolier
* 1958 Les Gitans
* 1959 Le disque d'or de Dalida
* 1959 Love in Portofino (A San Cristina)
* 1960 Les enfants du Pirée
* 1961 Garde-moi moi la dernière danse
* 1961 Loin de moi
* 1961 Milord (Gitt ut i Italia)
* 1961 Rendez-vous mit Dalida (Gitt ut i Tyskland)
* 1962 Le petit Gonzalès
* 1963 Eux
* 1964 Amore Scusami (Amour excuse-moi)
* 1965 Il Silenzio (Bonsoir mon amour)
* 1966 Pensiamoci Ogni Sera (Gitt ut i Italia)
* 1967 Olympia 67
* 1967 Piccolo Ragazzo (Gitt ut i Italia)
* 1968 Un po' d'amore (Gitt ut i Italia)
* 1968 Le temps des fleurs
* 1969 Canta in Italiano (Gitt ut i Italia)
* 1969 Ma mère me disait
* 1969 In Deutsch (Gitt ut i Tyskland)
* 1970 Ils ont changé ma chanson
* 1971 Une vie
* 1972 Olympia 71 (konsertalbum)
* 1972 Il faut du temps
* 1973 Sings in Italian for you (Gitt ut i Italia)
* 1973 Julien
* 1974 Olympia 74 (live)
* 1974 Manuel
* 1975 Sempre piu' (Gitt ut i Italia)
* 1975 J'attendrai
* 1976 Coup de chapeau au passé
* 1976 Die neuen lieder der Dalida (Gitt ut i Tyskland)
* 1977 Femme est la nuit
* 1977 Olympia 77 (live)
* 1977 Salma ya salama
* 1978 Génération 78 / Voilà pourquoi je chante / Ça me fait rêver
* 1979 Dédié à toi (Monday Tuesday)
* 1980 Gigi in Paradisco
* 1980 Le spectacle du Palais des Sports 1980 (konsertalbum)
* 1981 Olympia 81 (konsertalbum)
* 1982 Spécial Dalida
* 1982 Mondialement vôtre
* 1983 Les p'tits mots
* 1984 Dali
* 1986 Le visage de l'amour
* 1987 La magie des mots (Ikke gitt ut)
* 1987 Tigani bi arab (Gitt ut i Egypt)
* 1995 Comme si j'étais là... (remikset album)
* 1996 À ma manière (remikset album)
* 1997 Olympia 1959 (live inedit)
* 1997 L'an 2005 (remikset album)
* 1998 Le rêve oriental (remikset album)
* 2001 Révolution 5° du nom (remikset album)

## Referanser


## Eksterne lenker
* 
* 
*
Slinningsbålet

**Slinningsbålet** er et sankthansbål som årlig blir laget på Slinningsodden i Ålesund for så å bli brent på sankthansaften. Bålet bygges hovedsakelig av paller, kasser og tønner.

Tradisjonen med bålet er gammel og strekker seg hundrevis av år tilbake. På den tida var det flere store sankthansbål som befant seg blant annet rundt omkring i Ålesund. Bålet bygges normalt av 30–40 ungdommer i alderen 13 til 20 år. Den høyeste utgaven som er laget er 2016-bålet som målte  i høyden og ble ny verdensrekord. Slinningsbålet ble presentert i NRK-dokumentaren *Det siste bålet* (2008), produsert og regissert av Dag Lausund.

I 2010 ble det gjort et rekordforsøk på verdens høyeste håndbygde bål, men rekorden ble ikke godkjent av Guinness selv om den offisielle målingen sto til . Seks år etterpå, i 2016, ble det atter en gang forsøkt å ta rekorden en gang for alle. Etter seks måneder med planlegging og tre måneder med arbeid døgnet rundt stod endelig rekorden målt til  – avrundet til . Bålet ble i slutten av 2016 godkjent som verdensrekord av Guinness, og holdt seg frem til rekorden ble slått i mars 2019.

## Høyder

* 2007: ca. 24 meter
* 2008: ca. 30 meter
* 2009: ca. 33 meter
* 2010: 40,45 meter
* 2011: ca. 28 meter
* 2012: ca. 33 meter
* 2013: ca. 27 meter  
* 2014: ca. 33 meter
* 2015: ca. 34 meter
* 2016: 47,4 meter – verdensrekord
* 2017: ca. 36 meter
* 2018: ca. 38 meter
* 2019: ca. 38 meter
* 2020: ca. 34 meter
* 2021: ca. 38 meter
* 2022: ca. 35 meter
* 2023: 40,46 meter

## Referanser
John McCartney

**John McCartney** (født 1870 i Darvil, død 1942) var en skotsk fotballspiller. Mest kjent er han fra sin tid i Liverpool FC. Hans posisjon på banen var forsvarsspiller.

McCartney spilte for *Newmilns FC*, *St. Mirren* og *New Brighton* før han ble hentet til Liverpool av managerne John McKenna og W. E. Barclay i 1892. Han var en av 13 skotter som ble hentet i klubbens første år. 

McCartney spilte Liverpools første obligatoriske kamp gjennom tidende i Lancashire League, i 8-0 seieren på Anfield mot *Higher Walton*. Liverpool vant Lancashire League denne sesongen, og rykket dermed opp til 2. divisjon i The Football League.

McCartney var en av de elleve spillerne som fikk æren over å spille i Liverpools første kamp i 2. divisjon i 2-0 seieren borte mot Middlesbrough Ironopolis på Paradise Ground 2. september 1893. Liverpool gikk ubeseiret gjennom ligaen, og vant også mot *Newton Heath*, (ble til Manchester United i 1902), i opprykskampen til 1. divisjon. McCartney spilte 16 av de 28 kampene Liverpool spilte dette året, og scoret et mål i bortekampen mot Woolwich Arsenal, i en kamp Liverpool vant hele 5-0.

I sesongen 1896/1897 var McCartney den eneste spilleren i klubben som spilte samtlige kamper. 

McCartney forlot Liverpool i 1898.

## Statistikk
### Kamper
* **1892 – 1898:** Ligakamper – mål: 124 kamper – 4 mål.
* **1892 – 1898:** Kamper totalt: – mål: 167 kamper – 6 mål.

### Medaljer
* **1893/1894:** 2. Divisjon – Vinner.
* **1895/1896:** 2. Divisjon – Vinner.

## Se også
* Statistikk om Liverpool FC

## Eksterne lenker
* Profil på LFChistory.net
Erling Jepsen

**Erling Jepsen** (født i Gram i Sønderjylland i 1956) er en dansk forfatter. Faren var melkemann og moren arbeidet i deres felles butikk. Han fikk et folkelig gjennombrudd i Danmark med romanen *Kunsten at græde i kor*. Erling Jepsen har skrevet mye dramatikk for radio, tv og teater. 

## Utgivelser

* 1977: Kiks med kniv og gaffel (radioteater) 
* 1980: Polledreng kommer hjem (tv-manuskript) 
* 1981: Fars lille pige (radioteater) 
* 1981: Freddys Bar (tv-manuskript) 
* 1982: Hekseskud (tv-manuskript) 
* 1989: Undulaterne (radioteater) 
* 1991: Manden som ville lære kunsten at sprælle (radioteater) 
* 1992: Elskende i et fodgængerfelt (skuespill) 
* 1992: Tasketyven og kammertonen (radiospill) 
* 1993: En farlig mand (skuespill) 
* 1993: Med dame på og hele lortet (skuespill) 
* 1993: Næste år bliver øllet bedre (skuespill) 
* 1995: Når bare det kommer fra hjertet (skuespill) 
* 1998: Muhammad Ali svigter aldrig (skuespill) 
* 1999: Ingen grund til overdramatisering
* 1999: Snefnugget og øjeæblet (skuespill) 
* 2000: Manden som bad om lov til at være her på jorden (skuespill) 
* 2001: Dansemus (gendigtet) (satyrspill) 
* 2001: Kuren (skuespill) 
* 2002: Kunsten at græde i kor
* 2003: Anna og tyngdeloven (skuespill) 
* 2004: Frygtelig lykkelig
* 2004: Manden fra Estland (skuespill) 
* 2006: Fire spil (skuespill) 
* 2006: Med venlig deltagelse
* 2008: Alting begynder i Gram (barndomserindringer skrevet sammen med Henrik Ruben Genz)
* 2009: Biroller
* 2011: Hovedløs sommer
* 2013: Den sønderjyske farm

## På film
* Peter Schønau Fog filmatiserte *[[Kunsten at græde i kor]]* i 2007
* Henrik Ruben Genz filmatiserte *[[Frygtelig lykkelig]]* i 2008

## Priser (utvalg)
* 2006 – Aage Barfoeds og Frank Lunds Legat
* 2004 – Holberg-medaljen
* 2002 – Danske Dramatikeres Hederspris
* 1999 – Jeanne og Henri Nathansens Fødselsdagslegat

## Referanser


## Eksterne lenker
* 
*  
* Dansk videoklipp
Emmanuelle Claret

**Emmanuelle Claret** (1968–2013) var en fransk skiskytter.

Hun hadde sitt beste år i 1996, da hun tok gull på 15&nbsp;km under verdensmesterskapet i Ruhpolding. Hun var også med på å ta fransk sølv på stafetten. Samme sesong gikk hun også til topps i verdenscupen. Emmanuelle Claret døde av levkemi den 11. mai 2013.

## Referanser


## Eksterne lenker
*
.gp

**.gp** er Guadeloupes nasjonale toppnivådomene (ccTLD) for Internett, og blir fremdeles brukt for Saint-Barthélemy og Saint-Martin, to tidligere deler av Guadeloupe.

Registrering kan gjøres direkte på andre nivå, eller på tredje nivå under:

* **.com.gp**
* **.net.gp**
* **.edu.gp**
* **.asso.gp**
* **.org.gp**

Domenet *.gp* gir også muligheter for domenehacking for Grand Prix løp.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .gp whois informasjon 
* Registreringsnettsted for .gp domenet 
* Markedføring av .gp som Grand Prix domenehack
Mikojan-Gurevitsj MiG-27

**Mikojan-Gurevitsj MiG-27** (russisk: Микоян и Гуревич МиГ-27; NATO-kallenavn: *«Flogger-D/J»* ) er et lavangrepsfly med variabel vingegeometri som opprinnelig ble bygget av Mikojan-konsernet i Sovjetunionen og senere lisensprodusert i India av Hindustan Aeronautics som ***Bahadur*** («tapper»). Flyet er basert på jagerflyet Mikojan-Gurevitsj MiG-23 og er en videreutvikling av angrepsflyvariantene av denne, MiG-23B og MiG-23BN, og derfor optimalisert for luft-til-bakkeangrep. I motsetning til MiG-23 kom ikke MiG-27 i utbredt bruk utenfor Russland, siden de fleste land i stedet valgte MiG-23BN og Sukhoj Su-22. Flyet er i dag kun fortsatt i aktiv tjeneste hos luftstyrkene til India, Kasakhstan og Sri Lanka i bakkeangrepsrollen. Alle russiske og ukrainske MiG-27-fly har blitt tatt ut av tjeneste. 

Prototypen av MiG-27 fløy første gang 17. november 1972 som **MiG-23BM**, først når flyet ble operativt i februar 1975 fikk det betegnelsen **MiG-27**.

MiG-27 ( MiG-23BM ) var en svært omarbeidet variant av MiG-23B, og endringene inkluderte blant annet et nytt forenklet skrog og et forenklet luftinntak, som sammen med andre endringer utgjorde en vektbesparelse på 300 kg på bekostning av topphastigheten, den gamle GSj-23 kanonen ble skiftet ut med den mer effektive GSj-6-30, nyttelasten ble økt og flyet ble utstyrt med et nytt digitalt våpen- og navigasjonssystem.

Produksjonen inkluderte 360 **MiG-27** ( *«Flogger-D»* ), 197 av den mer avanserte **MiG-27K** ( *«Flogger-J»* ) og 162 av den rimeligere og mindre avanserte, men mer robuste, **MiG-27M** ( *«Flogger-J»* ). I tillegg ble 165 MiG-27M produsert i India. 

India er den største brukeren av MiG-27 etter at Russland trakk flytypen tilbake fra operativ tjeneste i 1994. Flere av de gamle sovjetrepublikkene overtok flytypen, men antageligvis har bare Usbekistan og Kasakhstan brukt flytypen operativt. Ukraina har solgt noen av sine til Sri Lanka. 

## Spesifikasjoner (MiG-27K)

## Referanser


## Eksterne lenker
*
Lauryn Hill

**Lauryn Noel Hill** (født 25. mai 1975) er en amerikansk musiker og plateprodusent. I 1993 spilte hun i filmen *[[Sister Act - back in the habit]]* med blant andre Whoopi Goldberg.  Hun var fra 1994 medlem av hiphop-gruppa The Fugees, før hun i 1998 lanserte sitt soloalbum, *The Miseducation of Lauryn Hill*. 

## Diskografi
* *The Miseducation of Lauryn Hill*, 1998
* *MTV Unplugged No. 2.0*, konsertalbum fra 2002

## Se også
* Liste over verdens mestselgende album

## Referanser


## Eksterne lenker
* 
* 
* 
*
Thomas Cleghorn

**Thomas Cleghorn** (født juni 1871 i Leith) var en skotsk fotballspiller. Mest kjent er han fra sin tid i Liverpool FC. Hans posisjon på banen var forsvarsspiller. 

Cleghorn startet sin karriere i *Leith Athletic* før han byttet klubb til Blackburn. Han ble hentet til Liverpool av managerne John McKenna og W. E. Barclay i 1896. Han fikk sin debut 21. mars samme år, i hjemmekampen på Anfield mot *Burton Swifts*, i en kamp Liverpool vant 6-1. Cleghorn spilte de resterende 3 kampene av sesongen 1895/1896.

I sesongen 1896/1897 spilte Cleghorn 17 ligakamper for de røde. Han scoret sitt eneste mål for klubben i hjemmekampen i FA-Cup kampen mot Burton Swifts 30. januar 1897. Liverpool vant forøvrig kampen 4-3. Året etter, i sesongen 1897/1898 spilte han samtlige 35 kamper Liverpool spilte. Det var kun keeperen Harry Storer som gjorde det samme.

I sesongen 1898/1899 spilte Cleghorn kun 6 ligakamper for klubben. Han signerte for amatørklubben *Portsmouth* etter sesongen. Senere spilte han også for en annen amatørklubb, nemlig *Plymouth Argyle.*

## Kamper
**Liverpool**
* **Liga:** 56 kamper – 0 mål.
* **FA-Cup:** 10 kamper – 1 mål.
* **Andre turneringer:** 4 kamper – 0 mål.
* **Totalt kamper:** 70 kamper – 1 mål.

## Eksterne lenker
* Profil på LFChistory.net
Harry Storer (1870–1908)

**Harry Storer sr.** (født 24. juli 1870 i Derbyshire, død 25. april 1908) var en  engelsk fotballmålvakt og cricket-spiller. Han var faren til den tidligere landslagsspillen Harry Storer jr.

Storer spilte i *Ripley Town*, *Derby Midland*, *Gainsborough Trinity* og *Loughborough Town*, før han signerte for *Woolwich Arsenal*. (Ble til Arsenal i 1913). Han fikk sin debut 1. september 1894 mot Lincoln, og ble umiddelbart førstemålvakt for laget. Storer misset kun to kamper i 2. divisjon i sesongen 1894/1895. Sesongen etter spilte han også fast, til han ble suspendert for en disiplinær-sak i november 1895. Totalt spilte han 41 liga og cup kamper for London-klubben.

Siden Storer var uønsket av Arsenal, ble han hentet til Liverpool av managerne John McKenna og W. E. Barclay i desember 1895. Han fikk sin debut hjemme på Anfield 1. januar 1896 mot Manchester City i en kamp Liverpool vant 3&ndash;1. Han spilte de resterende elleve kampene og slapp kun inn åtte mål. Liverpool vant dermed 2. divisjon, og rykket dermed opp til den øverste divisjonen.

I sesongen 1897/1898 spilte han samtlige av Liverpools 35 kamper. Dette var det kun Thomas Cleghorn som gjorde det samme. (Se Statistikk om Liverpool FC for komplett tabell).

I sesongen 1898/1899 ble Storer byttet ut med Matt McQueen for to kamper. Senere i sesongen fikk Bill Perkins sjansen som bakerste mann på laget. Etter dette ble han kun reserve for Perkins. De neste to årene fikk han kun elleve kamper for de røde. Han forlot klubben i 1901.

Storer spilte også cricket for *Derbyshire County Cricket Club*. Han fikk seks kamper i sesongen i 1895.

Han døde av tuberkulose 25. april 1908, kun 37 år gammel.

## Statistikk
## Kamper
* **1894-1895:** **Arsenal: Totalt kamper:** 41 kamper – 0 mål
* **1895-1901:** **Liverpool: Ligakamper:** 102 kamper – 0 mål
* **1895-1901:** **Liverpool: Totalt kamper:** 121 kamper – 0 mål

## Medaljer
* **1895/1896:** 2. Divisjon – Vinner.

## Referanser


## Eksterne lenker
* Profil på LFChistory.net
Bakkenett

**Bakkenett** har flere betydninger:

* Analogt bakkenett, bakkenett på VHF- og UHF-båndene for analog sending av fjernsynssignaler.
* Digitalt bakkenett, bakkenett ifølge standardene DVB-T, ATSC og ISDB-T for digital sending av fjernsynssignaler.
Tungras (art)

**Tungras** *(Polygonum aviculare L.)* er en ettårig plante i syrefamilien. Den betraktes av mange som et ugras. Tungras kan i noen tilfeller bli over 1 meter høy.

## Eksterne lenker
*
Tunbalderbrå

**Tunbalderbrå** er en korgplante. Den er liten og grønn, med gulgrønne knoppete korger med rørkroner, men uten skivekroner. Planten er vanlig å se langs veier, på fortau og i gårdstun om sommeren og tidlig på høsten og kan være et noe brysomt ugras i hager. Den har en karakteristisk lukt.

## Taksonomi
Beskrivelsen av *L. suaveolens* ble publisert av Thomas Nuttall i tidsskriftet *[[Transactions of the American Philosophical Society]]* i 1841. Han brukte først slektsnavnet *Lepidanthus* som siden er kjent ugyldig etter nomenklaturreglene. Det nye navnet *Lepidotheca* blir i de store internasjonale databasene oppgitt som et synonym til slekten *Matricaria* som ble beskrevet av Carl von Linné i Species Plantarum.

Navnet *Matricaria discoidea* er det foretrukne hos store internasjonale databaser som Global Biodiversity Information Facility, Catalogue of Life og Plants of The World Online. Det ble publisert av franskmannen Augustin Pyramus de Candolle.

At tunbalderbrå er oppført som *Lepidotheca suaveolens* i Artsdatabanken har sammenheng med manglende taksonomiske typer fra Linnés samtid, og den skjønnsmessige inndelingen av *Matricaria* i tre slekter i Lids flora i 2005. Navnet er bygget på den beskrevne arten *Santolina suaveolens*, fra Idaho i USA,  som Nuttall refererte til i sin beskrivelse i 1841. Fordi Linné allerede hadde benyttet navnet *M. suaveolens* på en annen art stod valget mellom *M. discoidea* eller *L. suaveolens*. I *Gyldendals store nordiske flora* utgitt i 2018 falt valget på *M. discoidea*.

## Utbredelse
Arten ble innført fra Amerika til Europa via Madrid og botanisk hage på 1500-tallet. Siden har den spredt seg, og ble trolig også innført til Botanisk hage på Tøyen i Oslo. Arten ble dyrket i Botanisk hage i Oslo på 1860-tallet og forvillet derfra. I *Våre ville planter* utarbeidet i 1950–årene sto det skrevet at den viste seg som ugras utenfor Botanisk hage i 1862. Første belagte funn i Norske vitenskapelige samlinger er imidlertid fra Galgeberg i Oslo i 1865. Ut over det er den innført med ballastjord, som forurensning med korn, og med allslags transportmidler, deriblant jernbanen.

## Galleri

Fil:Chamomilla suaveolens kz.jpg|Blad og blomsterstander
Fil:Matricaria discoidea by Danny S. - 002.JPG|Gjennomskåret blomsterstand
Fil:Matricaria discoidea 2630.JPG|Nærbilde av blomster
Fil:Lepidotheca suaveolens 01.JPG|Trives på sterkt endret fastmark
Fil:Matricaria discoidea kz01.jpg|Sprer seg raskt
Fil:Matricaria discoidea leaf (02).jpg|2–3 ganger flikete blad
Fil:L. suaveolens (M. discoidea) herbarium.jpg|Herbariebelegg


## Referanser




## Eksterne lenker
* 
*
Balderbrå

**Balderbrå** (*Tripleurospermum inodorum*) er en blomsterart i kurvplantefamilien, som har kurver med hvite tungekroner og gule rørkroner.

Balderbrå hører til gruppen toårige planter. Kurvene ligner andre korgplanter av prestekragetypen, men bladverk er ganske annerledes. Mens prestekrage har hele, taggete blader har balderbrå svært oppdelte blader med trådsmale bladfliker. I tillegg er voksestedene for disse to artene ganske forskjellig: prestekrage vokser på tørr bakker, veikanter og slåttemark, mens balderbrå er et åkerugras som også kan finnes i veikanter, men da som regel fuktigere.

Navnet balderbrå er gammelt og betyr «Balders øyenbryn». Planten er nevnt i Gylvaginning i *[[Den yngre Edda]]*, der den sammenlignes med Balders skjønnhet: 

## Referanser




## Eksterne lenker
*
Flekkmøll

* *[[Alloclemensia]]*
* *[[Incurvaria]]*
* *[[Phyllophoria]]*

**Flekkmøll** (Incurvariidae) er en artsfattig familie av sommerfugler som gjerne er mørke på farge med hvite flekker eller tverrbånd. Slik familien i dag blir definert omfatter den ca. 100 kjente arter på verdensbasis. Tidligere ble gruppene svepemøll (Adelidae) og knoppmøll (Prodoxidae) også regnet til flekkmøllene.

## Utseende
Små (vingespenn 7 – 21&nbsp;mm hos de nordiske artene) sommerfugler, som oftest med mørk grålig grunnfarge. Hodet er ofte påfallende gult på grunn av tett, gull-gul hårkledning. Sugesnabelen er velutviklet. Antennene er middels lange, kamformede hos hannene og trådformede hos hunnene. Forvingene er nokså smale, mørke, med kommaaktige hvite flekker med for- og bakkanten eller med hvite tverrbånd. Bakvingene er grålige, nokså brede med middels lange hårfrynser. Hunnene har et spisst eggleggingsrør som de bruker til å bore eggene inn i blader.

## Levevis
Hunnene legger egg på ulike slags løvtrær og busker, av og til også på urter. Det første larvestadiet lever som minerere inne i bladene og lager en såkalt flekkmine, dvs. et mer eller mindre rundt område der innmaten i bladet er spist opp. Så gnager larven seg løs fra bladet og etterlater et rundt hull der minen har vært. Den lager seg en sekk av silke og plantemateriale og slipper seg ned på bakken, der den lever resten av larvetiden krypende rundt kledt i denne sekken, spisende visne plantedeler og ulike lave planter. De voksne hannene svermer om dagen. Den vanligste arten i Norge er trolig *[[Incurvaria oehlmanniella]]*, som lever på blåbær.

## Systematisk inndeling / norske arter

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Overfamilien Incurvarioidea
********* Familien flekkmøll, Incurvariidae
********** *[[Alloclemensia mesospilella]]* (Herrich-Schäffer, 1854) – på rips
********** Slekten *[[Incurvaria]]* Haworth, 1828
*********** *[[Incurvaria pectinea]]* Haworth, 1828  – på ulike løvtrær
*********** *[[Incurvaria masculella]]* (Denis & Schiffermüller, 1775) – på ulike løvtrær
*********** *[[Incurvaria vetulella]]* (Zetterstedt, 1839)
*********** *[[Incurvaria circulella]]* (Zetterstedt, 1839)
*********** *[[Incurvaria oehlmanniella]]* (Hübner, 1796) – på blåbær
*********** *[[Incurvaria praelatella]]* (Denis & Schiffermüller, 1775) – på markjordbær, humleblom, mjødurt
********** *[[Phylloporia bistrigella]]* (Haworth, 1828) – på bjørk

## Kilder
* Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 350 – 366. ISBN 978-91-88506-60-3
* Nettsiden *Svenska fjärilar*, med bilder og biologisk informasjon: http://www2.nrm.se/en/svenska_fjarilar/i/incurvaria_pectinea.html
* Nettressursen **Norske sommerfugler**, med liste over de norske artene: https://web.archive.org/web/20070628170438/http://www.toyen.uio.no/norlep/.
## Eksterne lenker
*